**РЕПУБЛИКА СРБИЈА**

АУТОНОМНА ПОКРАЈИНА ВОЈВОДИНА

**ОПШТИНА ИНЂИЈА**

**ОПШТИНСКО ВЕЋЕ**

Број:401-409/2018-III

Дана:04.октобра 2018.године

Инђија,Цара Душана број 1

Општинско веће Општине Инђија, на основу члана 230. став 1. Закона о општем управном поступку („Службени лист СРЈ“,број 33/97 и 31/01 и „Службени гласник РС“,број 30/10 и 18/16) и члана 15. став 3. Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала, поступку и начину рада Комисије за избор корисника,број 401-487/16 од 12. децембра 2016. године, решавајући по жалби Благојчић Жељка из Чортановаца, поднетој против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/43-1 од 11. 04. 2018. године, на седници одржаној 04.октобра 2018. године, донело је следеће

**Р Е Ш Е Њ Е**

**Одбија се жалба Благојчић Жељка из Чортановаца**, улица Викенд насеље бб, изјављена против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/43-1 од 11. 04. 2018. године, **као неоснована,** чиме се потврђује првостепено решење.

**О б р а з л о ж е њ е**

Благојчић Жељко из Чортановаца, улица Викенд насеље бб, рођен 09. 02. 1958. године, изјавио је дана 08. 05. 2018. године жалбу Општинском већу Општине Инђија на Решење Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/43-1 од 11. 04. 2018. године, којим је пријава именованог у поступку избора корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, одбијена као неоснована.

Жалба је допуштена, благовремена и изјављена од овлашћеног лица.

Благојчић Жељко из Чортановаца у жалби наводи да има трочлану породицу, само је он запослен, супруга је инвалид,а син студент. Именовани даље наводи да кућа има влаге, неопходно је мењати столарију и урадити фасаду са изолацијом.

Жалба је неоснована. Члан 4. став 1. тачка 4. Правилника прописује да непокретност из тачке 3. овог члана – непокретност за коју се подноси пријава, не испуњава основне услове становања, а да ће се уградњом додељеног материјала непокретност оспособити за употребу и становање.

Теренском провером Комисија је утврдила да непокретност (породична кућа), за коју је Благојчић Жељко поднео пријаву, не испуњава услове из горе наведеног члана Правилника, односно да је кућа већ условна за становање. Такође, Комисија је констатовала да домаћинство Благојчић Жељка живи у породичној кући, за коју је поднета пријава.

Имајући у виду предње наводе, другостепени орган је, применом члана 230. став 1. Закона о општем управном поступку, нашао да је поступак који је претходио оспореном Решењу правилно спроведен и да је оспорено Решење засновано на Закону, те је решено као у диспозитиву.

**ПОУКА О ПРАВНОМ СРЕДСТВУ**: Против овог решења може се у року од 30 дана од дана пријема истог покренути управни спор код надлежног суда.

Тужба се предаје суду непосредно.

**Доставити:**

1. Комисији,
2. Именованом,
3. У спис,
4. Архиви.

**Председавајућа,**

**заменик Председника општине**

**Драгана Радиновић**